ປ. ໂອບາມາ ຂໍໃຫ້ສະພາສູງ ຮັບຮອງເອົາ ການແຕ່ງຕັ້ງ ທ່ານນາງ Loretta Lynch
ປະທານາທິບໍດີ ບາຣັກ ໂອບາມາ ຂໍຮ້ອງໃຫ້ສະພາສູງ ສະຫະລັດ ຮັບຮອງເອົາ ການແຕ່ງຕັ້ງ ທ່ານນາງ Loretta Lynch ເປັນລັດຖະມົນຕີ ກະຊວງຍຸດຕິທຳ.
ການສະເໜີແຕ່ງຕັ້ງທ່ານນາງ Loretta Lynch ໂດຍປະທານາ ທິບໍດີບາຣັກ ໂອບາມາ ເພື່ອເຂົ້າຮັບຕຳແໜ່ງ ເປັນລັດຖະມົນຕີ ກະຊວງຍຸດຕິທຳສະຫະລັດແມ່ນໄດ້ຖືກຫລົງລືມຫຼືແກ່ຍາວຢູ່ໃນ ສະພາສູງ ໂດຍບໍ່ມີການລົງຄະແນນສຽງ ມາໄດ້ສີ່ເດືອນກວ່າໆ ແລ້ວ ຫລືດັ່ງທີ່ທ່ານໂອບາມາກ່າວວ່າ ດົນກວ່າເຈັດລັດຖະມົນ ຕີຍຸດຕິທຳຄົນກ່ອນໆ ຮວມກັນແລ້ວ ປະທານາທິບໍດີໂອບາມາ ກ່າວໃນຄຳປາໄສປະຈຳສັບປະດາຂອງທ່ານໃນວັນເສົາມື້ນີ້ວ່າ ບໍ່ມີຜູ້ໃດສາມາດກ່າວອ້າງໄດ້ວ່າ ທ່ານນາງບໍ່ມີຄຸນນະວຸດທິພຽງພໍ ນີ້ແມ່ນເປັນເລື້ອງການ ເມືອງຢ່າງສິ້ນເຊີງ ປະທານາທິບໍດີ ກ່າວວ່າ ສະມາຊິກສະພາຂອງພັກຣີພັບບລີກັນ ໃນຂັ້ນຕົ້ນໄດ້ຄັດຄ້ານຕໍ່ ການແຕ່ງຕັ້ງທ່ານນາງ ຍ້ອນເຂົາເຈົ້າບໍ່ພໍໃຈ ກ່ຽວກັບການດຳເນີນການ ທີ່ຂ້າພະເຈົ້າໄດ້ ກະທຳໄປເພື່ອເຮັດໃຫ້ລະບົບຄົນເຂົ້າເມືອງທີ່ເພພັງ ດີຂຶ້ນແລະເປັນທຳຂຶ້ນກວ່າເກົ່າ ບັດ ນີ້ພວກເຂົາເຈົ້າພວມປະຕິເສດບໍ່ຍອມລົງຄະແນນສຽງໃຫ້ທ່ານນາງຈົນກວ່າພວກເຂົາເຈົ້າ ສາມາດຄິດຫາທາງໄດ້ວ່າ ຈະຮັບຜ່ານຮ່າງກົດໝາຍສະບັບນຶ່ງ ກ່ຽວກັບບັນຫາທີ່ບໍ່ໄດ້ພົວ ພັນກັນເລີຍນັ້ນ ຜູ້ນຳສຽງສ່ວນຫຼາຍໃນສະພາສູງ ທ່ານ Mitch McConnell ໄດ້ເຕືອນວ່າ ຈະບໍ່ມີການລົງ ຄະແນນສຽງກ່ຽວກັບເລື້ອງທ່ານນາງ Lynch ຊຶ່ງຈະເປັນລັດຖະມົນຕີກະຊວງຍຸດຕິທຳແມ່ ຍິງອາເມຣິກັນເຊື້ອສາຍອາຟຣິກາຄົນທຳອິດຂອງປະເທດຈົນກວ່າສະພາສູງຮັບຜ່ານຮ່າງ ກົດໝາຍວ່າດ້ວຍການຄ້າມະນຸດ ແຕ່ແນວໃດກໍຕາມພັກເດໂມແຄຣັດແມ່ນຄັດຄ້ານຕໍ່ພາ ສາທີ່ຕ້ານການຮີດລູກ ຊຶ່ງໄດ້ມີການຕື່ມໃສ່ກົດໝາຍດັ່ງກ່າວນັ້ນ